**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1029**

**„Īpaši aizsargājamā kultūras pieminekļa - Turaidas muzejrezervāta – publisko maksas pakalpojumu cenrādis” sākotnējās ietekmes**

**novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1029 „Īpaši aizsargājamā kultūras pieminekļa – Turaidas muzejrezervāta – publisko pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Īpaši aizsargājamais kultūras piemineklis – Turaidas muzejrezervāts (turpmāk – muzejs) nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1029 „Īpaši aizsargājamā kultūras pieminekļa – Turaidas muzejrezervāta – publisko pakalpojumu cenrādis” (turpmāk – MK noteikumi Nr.1029).  Muzejs apmeklētājiem ir atvērts visu gadu katru dienu, atbilstoši noteiktajam darba laikam vasaras un ziemas sezonā, veicot pētniecības, krājuma, izglītojošo un apmeklētāju apkalpošanas darbu, ēku – pieminekļu saglabāšanu un kultūrvides sakopšanu. Pēdējos trīs gados muzeja apmeklējumu skaits ir pieaudzis no 220 000 līdz 258 000 apmeklējumiem gadā. Apmeklētāji galvenokārt ierodas aktīvā tūrisma sezonā, t.i., vasaras sezonā no 1.maija līdz 31.oktobrim. Līdz ar aktīvās tūrisma sezonas beigām apmeklētāju skaits un muzeja publisko maksas pakalpojumu pieprasījums samazinās. Laikā no 1.novembra līdz 30.aprīlim ir noteikts muzeja ziemas piedāvājums, kas apjoma un daudzveidības ziņā ir atbilstoši mazāks nekā vasaras sezonā. Līdz ar to muzeja sniegto publisko maksas pakalpojumu izcenojums noteikts proporcionāli muzeja ziemas piedāvājumam.  Ņemot vērā, ka ar 2014.gada 1.janvāri Latvijā tika ieviests *euro*, atbilstoši *Euro* ieviešanas kārtības likuma 6.panta otrajā daļā paredzētajiem principiem muzeja publisko maksas pakalpojumu cenas no latiem tika konvertētas *euro* valūtā, kā rezultātā muzeja publisko maksas pakalpojumu cenrādī radās cenas ar sīkiem centiem aiz komata. Tas rada neērtības muzeja apmeklētājiem, veicot norēķinus par ieejas biļeti muzeja kasē skaidrā naudā. Līdz ar to ir nepieciešams veikt grozījumus MK noteikumos Nr.1029.  Muzeja publisko maksas pakalpojumu cenas nav paaugstinātas kopš 2012.gada. Šo četru gadu laikā muzeja piedāvājums apmeklētājiem ir paplašināts ar četrām jaunām ekspozīcijām, kas iekārtotas vēsturisko ēku restaurētajās telpās un nodrošināta to pieejamība. Muzeja krājuma saglabāšanai un ekspozīciju uzraudzības nodrošināšanai ir uzlabotas un atjaunotas muzeja tehniskās apsardzes un videonovērošanas sistēmas, kā arī ugunsgrēka trauksmes signalizācijas sistēmas restaurētajās telpās. Ir pieauguši izdevumi, kas saistīti ar mikroklimata uzturēšanu muzeja krājumā un ekspozīcijās, kā arī ar muzeja apmeklētāju apkalpošanas un infrastruktūras pilnveidošanu.  Projekta 9., 10., 12., 14. un 15.punkts paredz atsevišķu muzeja sniegto publisko maksas pakalpojumu izcenojuma izmaiņas, ievērojot principu, ka maksa par muzeja publisko pakalpojumu nedrīkst pārsniegt muzeja funkciju veikšanai nepieciešamo izdevumu apjomu. Atbilstoši minētajam, cenas par pakalpojumiem saistībā ar muzeja pamatekspozīciju, izstāžu un teritorijas apmeklējumu, netiek būtiski paaugstinātas, bet noapaļotas/izlīdzinātas līdz apaļiem skaitļiem. Pamatojoties uz minēto, ieejas maksa četrām apmeklētāju mērķgrupām: pieaugušajiem, pensionāriem, pilna laika studentiem un skolēniem (cenrāža 1.1., 1.2., 1.3., 1.4. apakšpunkts) vidēji tiek paaugstināta par 1,6 %. Lai sekmētu muzeja pakalpojumu pieejamību personām ar III grupas invaliditāti (cenrāža 1.5.apakšpunkts), Projektā ir noteikta pazemināta maksa, ievērojot pakalpojuma saņēmēju piederību noteiktai sabiedrības grupai.  Vienlaikus MK noteikumi Nr.1029 ir papildināti ar jaunu piezīmi, kas nosaka, ka Ģimenes biļeti var iegādāties ģimene, kurā ir 1 – 2 pieaugušie un 2 un vairāk bērni līdz 18 gadu vecumam, vai viena daudzbērnu ģimene, kura aprūpē trīs vai vairāk bērnus līdz 18 gadu vecumam, tai skaitā audžuģimenē ievietotus un aizbildnībā esošus bērnus, ja kāds no pavadošajiem vecākiem uzrāda apliecinošu dokumentu vai **Latvijas Goda ģimenes apliecību "3+ Ģimenes karte".**  Lai palielinātu apmeklētāju skaitu un veicinātu muzeja ekspozīciju pieejamību tādām svarīgām apmeklētāju mērķgrupām kā tūristu grupām, izglītības iestāžu izglītojamo grupām u.c., Projekta 3. un 7.punkts nosaka, ka tiek samazināts minimālais apmeklētāju skaits grupā no 20 cilvēkiem uz 15 cilvēkiem, lai par cenrāža 1.1., 1.2., 1.3., 1.4. un 1.5.apakšpunktā minētajiem muzeja pakalpojumiem būtu piemērojama bezmaksas ieeja grupas vadītājam (gidam) un 5% atlaide grupas apmeklētājiem.  Lai uzturētu muzeja starptautisko sadarbību un pieredzes apmaiņu muzeoloģijas, kultūras mantojuma, kultūrtūrisma jomā un sekmētu muzeja ekspozīciju apskati, kas veidotas, balstoties uz Turaidas vēsturiskā centra kultūras mantojuma izpēti Latvijas un Eiropas vēstures kontekstā, kā arī izvērtējot muzeja budžeta iespējas un specifiku, Projekta 4.punkts paredz papildināt MK noteikumus Nr.1029 ar jaunu 3.12.apakšpunktu, kas nosaka bezmaksas apmeklējumu par cenrāža [1.](http://likumi.lv/doc.php?id=260592#p1), [2.](http://likumi.lv/doc.php?id=260592#p2) un [3.punktā](http://likumi.lv/doc.php?id=260592#p3) minētajiem pakalpojumiem muzeja popularitāti veicinošu vizīšu organizatoriem (iesniedzot elektroniski uz muzeja oficiālo e-pasta adresi vizītes organizatora iesniegumu vismaz divas dienas pirms vizītes), tādējādi veicinot muzeja sniegto pakalpojumu piedāvājuma popularizēšanu. Muzeja popularitāti veicinoša vizīte ir kultūras mantojuma un kultūrtūrisma institūciju speciālistu, ekspertu un tūroperatoru pārstāvju (delegāciju) uzņemšana muzejā un iepazīstināšana ar muzeja ekspozīcijām, tādējādi nodrošinot muzeja starptautisko sadarbību un muzeja pieredzes apriti kultūras mantojuma saglabāšanā un muzeja piedāvājuma popularizēšanu, kas sekmē muzeja apmeklējumu skaita un muzeja pašu ieņēmumu plāna izpildi. Muzeja līdzšinējā pieredze pierāda, ka, rīkojot muzeja popularitāti veicinošas vizītes, salīdzinot ar 2014.gadu, muzeja apmeklējumu skaits 2015.gadā ir pieaudzis par 3,37 % un pašu ieņēmumu plāns izpildīts par 125%.  Lai veicinātu muzeja ekspozīciju apskati un kultūras vērtību pieejamību sabiedrībai, izvērtējot muzeja budžeta iespējas un specifiku, Projekta 4.punkts paredz papildināt MK noteikumus Nr.1029 ar jaunu 3.13. un 3.14.apakšpunktu, kas nosaka bezmaksas apmeklējumu par cenrāža [1.](http://likumi.lv/doc.php?id=260592#p1), [2.](http://likumi.lv/doc.php?id=260592#p2) un [3.punktā](http://likumi.lv/doc.php?id=260592#p3) minētajiem pakalpojumiem – Turaidas muzejrezervāta drauga kartes īpašniekiem (uzrādot karti un personas apliecinošu dokumentu) un muzeja apmeklētājiem muzeja ikgadējā Vasaras saulgriežu pasākuma un starptautiskās akcijas „Muzeju nakts” laikā no plkst.19.00.”.  Projekta 5.punkts nosaka, ka muzeja rīkoto pasākumu laikā maksu par cenrāža 1., 2. un 3.punktā minētajiem pakalpojumiem neiekasē no muzeja tematisko pasākumu nodrošinātājiem, atbalstītājiem (sponsoriem), izglītības, kultūras un tūrisma nozares institūciju pārstāvjiem un valsts reprezentatīvās funkcijas nodrošinātājiem (uzrādot muzeja ielūgumu), nepārsniedzot 0,5 % apmeklējumu no kopējā muzeja pasākumu biļešu skaita gada laikā. Šajā punktā minētais kopējais muzeja pasākumu biļešu skaits gada laikā tiek aprēķināts, ņemot vērā iepriekšējā gada kopējos muzeja pasākumu biļešu skaita rādītājus, kas ir apkopoti muzeja kārtējā gada pasākumu plānā.  Projekta 6.punkts paredz piemērot šādas atlaides par cenrāža 1. un 2.punktā minētajiem pakalpojumiem muzeja noteiktajās akciju dienās:  1. muzeja tematiskās akcijas – 100% atlaide;  2. citas muzeja akcijas – 75% atlaide;  3. akcijas sadarbībā ar citiem kultūras, izglītības un tūrisma pakalpojumu sniedzējiem – 50 % atlaide.  Paplašinoties muzeja piedāvājumam, muzeja publisko maksas pakalpojumu cenrādi nepieciešams papildināt ar jauniem publisko maksas pakalpojumiem atbilstoši faktiskajai situācijai un sabiedrības pieprasījumam –Turaidas baznīcas telpas izmantošana un ar muzeja teritorijas izmantošanu kultūras, sporta, tūrisma un citiem pasākumiem saistītā inventāra noma (Projekta 14.punkts).  Sakarā ar diennakts tumšā laika iestāšanos oktobrī jau ap plkst.19.00, Projekta 11.punktā samazināts muzeja brīvdabas ekspozīcijas papildus pieejamības laiks par 1 stundu, jo muzeju nav iespējams apskatīt tumsā un izgaismot visu muzeja teritoriju šobrīd nav iespējams. Līdz ar to cenrāža 3.punktā minētais pakalpojums būs pieejams no 1.maija līdz 31.septembrim katru dienu no plkst.9.00 līdz plkst.10.00 un no plkst.18.00 līdz plkst.20.00 un no 1.oktobra līdz 31.oktobrim katru dienu no plkst.9.00 līdz plkst.10.00 un no plkst.18.00 līdz plkst.19.00. Projekta 16.punktā redakcionāli ir precizēta cenrāža 2.piezīme, lai novērstu tās teksta dublēšanos ar cenrāža 3.punktā noteikto.  Vienlaikus Projekta 1., 2. un 8.punktā ir veikti grozījumi, lai nodrošinātu MK noteikumu Nr.1029 3.3., 3.4.apakšpunkta un 6.3.apakšpunkta atbilstību normatīvajos aktos noteiktajam regulējumam.  Muzeja apmeklējumiem un tā rīkotajiem kultūras un kultūrizglītības pasākumiem netiek piemērots pievienotās vērtības nodoklis (turpmāk – PVN) atbilstoši Pievienotās vērtības nodokļa likuma 52.panta pirmās daļas 17.punkta “d” apakšpunktam. Muzeja sniegtajiem pakalpojumiem, kas tieši nav saistīti ar kultūras vēstures izpēti, zinātni vai izglītību (proti, pakalpojumi, kas minēti Projekta 14. un 15.punktā), tiek piemērots PVN 21 procenta apmērā atbilstoši Pievienotās vērtības nodokļa likuma 41.panta pirmās daļas 1.punktam. |
| 3. | Projekta izstrādē iesaistītās  institūcijas | Īpaši aizsargājamais kultūras piemineklis –Turaidas muzejrezervāts, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši muzeja apkopotajiem statistikas datiem, laika posmā no 2015.gada 1.janvāra līdz 31.decembrim muzejā ir reģistrēti 258 932 apmeklējumi. Savukārt, 2014.gadā šajā periodā muzejā ir reģistrēti 250 492 apmeklējumi un 2013.gadā - 232 647 apmeklējumi. Muzeja apmeklētāji ir tūristi no Latvijas un ārvalstīm (studenti, izglītojamie, pensionāri u.c. interesentu mērķgrupas).  Izvērtējot apmeklējumu, var secināt, ka muzeja apmeklējums pēdējo trīs gadu laikā vidēji ir pieaudzis par 10% ar tendenci palielinoties apmeklētāju skaitam no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai.  Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2016. gads** | | Turpmākie trīs gadi (*euro*) | | |
| 2017. | 2018. | 2019. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 123 535 | 9 710 | 9 710 | 9 710 | 9 710 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 123 535 | 9 710 | 9 710 | 9 710 | 9 710 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 123 535 | 9 710 | 9 710 | 9 710 | 9 710 |
| 2.1. valsts pamatbudžets | 1 123 535 | 9 710 | 9 710 | 9 710 | 9 710 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā, kurā norādīta publisko maksas pakalpojumu cenu kalkulācija un 2.pielikumā, kurā veikts aprēķins par publisko maksas pakalpojumu sniegšanā iesaistīto darbinieku izlietoto darba laiku un atalgojumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Cita informācija | 2016.gadā finanšu resursi muzeja izdevumu segšanai sastāda 1 123 535 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 597 606 *euro* (53,2 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 525929 *euro* (46,8 % no muzeja resursiem izdevumu segšanai).  Ņemot vērā ieejas maksas un citu muzeja sniegto maksas pakalpojumu cenu izmaiņas cenrādī, tiek plānots pašu ieņēmumu pieaugums par 9 710 *euro*. | | | | |

*Anotācijas IV, V un VI sadaļa – Projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Īpaši aizsargājamais kultūras piemineklis – Turaidas muzejrezervāts. |
| 2. | Projekta izpildes ietekme uz pārvaldes funkcijām un institucionālo struktūru.     Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2016.04.22. 15:53

1840

A.Jurkāne

Tālr.67971797; 67971402

Fakss: 67973628

[turaida.muzejs@apollo.lv](mailto:turaida.muzejs@apollo.lv)